În ultimii ani, țara noastră a început să fie tot mai frecvent vizitată de turiști din întreaga lume. Printre ei s-au numărat și două tinere venite de la Atena, din Grecia. Cele două au vizitat orașul București și, când au ajuns în Centrul Vechi, la Biserica Stavropoleos, un detaliu le-a uimit din plin. Acestea au dezvăluit totul în cadrul unui clip video publicat pe YouTube.
Ce au zis două turiste din Grecia, atunci când au ajuns în București. Ce le-a uimit atunci când au ajuns în Centrul Vechi și au mers la Biserica Stavropoleos
Mario și Olivia din Grecia au ajuns în București în luna noiembrie a anului trecut. Aventura lor a fost surprinsă în cadrul unui clip video, publicat ulterior pe YouTube.
„Suntem Maria și Olivia, suntem din Atena (Grecia) și am decis să ne urmăm visul și să începem împreună o călătorie în Europa, filmând totul. Ne place ceea ce face, învățăm multe despe lume și despre noi în fiecare zi și sperăm să vă placă conținutul nostru și să zâmbiți odată cu noi, în aventura noastră”, s-au descris tinerele pe pagina lor de YouTube.
Cele două și-au început aventura în București. Au explorat Centrul Vechi, s-au plimbat pe străzi, au admirat diferitele atracții turistice și au vizitat o celebră librărie. Au încercat feluri de mâncare românești, au vizitat o biserică românească și au apreciat în mod deosebit interacțiunile avute cu românii.
Când au ajuns la Biserica Stavropoleos, tinerele au fost uimite nu doar de curtea interioară a lăcașului, ci mai ales de faptul că ortodocșii din România țin lumânările în afara bisericii, spre deosebire de creștinii ortodocși din Grecia sau din alte țări preponderent creștine.
Filmarea tinerelor Maria și Olivia a făcut senzație și a adunat peste 11.000 de vizualizări. Clipul video a stârnit numeroase reacții și nu puțini au fost cei care și-au exprimat apoi dorința de-a vizita România.
„Bucureștiul arată ca un oraș grozav! Nu aveam de gând să îl vizitez, dar acum e pe lista mea!”, „România pare un loc interesant de vizitat”, „Mâncarea arată minunat”, iată doar o parte dintre reacțiile internauților.
Ulterior, tinerele și-au îndreptat pașii către Brașov și s-au declarat extrem de încântate de cele descoperite.
Un american a renunțat la viața lui din Michigan și a venit la Țicleni, în Gorj, la aleasa inimii lui, ca să se căsătorească. Povestea lor a stârnit numeroase reacții.
Se spune că dragostea nu cunoaște limite și că, atunci când iubești, poți ajunge să faci lucruri îndrăznețe. De asta s-a convins și Michael Bush, un american care s-a căsătorit la Țicleni, în Gorj, cu Ana Maria, aleasa inimii lui. Bărbatul a renunțat la viața lui în Michigan (Statele Unite ale Americii) pentru a se stabili în România.